Diari Oficial de la Generalitat Valenciana


Sumari del DOGV 6666, del 07-12-2011 (2011/11797)

Notificació de la sentència dictada en el judici de divorci contenciós número 3866/2010.
----------------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11052


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de divorci contenciós número 3866/2010. [2011/11559]  
Divorci contenciós 003866/2010  
Part demandant: Mónica Neves Ramos.  
Part demandada: Helder Martinho Lino De Brito.  
Sobre: divorcis no consensuats.   
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda presentada pel procurador dels tribunals el senyor Esquer Montoya, en representació de Mónica Neves Ramos, contra Helder Martinho Lino de Brito, decrete la dissolució per divorci del matrimoni format pels cònjuges Mónica Neves Ramos i Helder Martnho Lino de Brito celebrat a Torrevieja, el dia 23 de desembre de 2004, i inscrit en el Registre Civil d'aquesta localitat, amb tots els efectes legals inherents, i dispose com a mesures definitives les següents:  
  
1. S'atribueix a la mare, Mónica Neves Ramos, la guarda i custòdia de la filla menor d'edat haguda al matrimoni, L. A. L. N.. Ambdós progenitors compartiran la titularitat de la pàtria potestat sobre la filla comuna.  
2. Pel que fa al règim de visites i estades del pare amb la filla menor: podrà visitar la seua filla menor cada vegada que es trobe a  
Espanya, tot avisant-ne la mare amb 15 dies d'antelació.  
3. Com a contribució de l'espòs al sosteniment de les càrregues familiars i en concepte d'aliments per a la filla haguda al matrimoni,   
  
s'estableix la quantitat de tres-cents euros mensuals (300 €), els quals s'hauran d'ingressar dins dels cinc primers dies de cada mes en el compte o dipòsit que a l'efecte designe el pare, que s'incrementarà anualment, de conformitat amb l'increment que experimente l'índex de preus de consum, fixat per l'Institut Nacional d'Estadística.   
  
Tot això, sense fer exprés pronunciament sobre les costes processals.   
Una vegada siga ferma aquesta resolució, comuniqueu-la al registre civil on consta inscrit el matrimoni dels cònjuges litigants.   
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen, i s'hi ha d'adjuntar, per a la seua admissió, el justificant documental d'haver consignat la quantitat de 50 euros en el Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la Llei Orgànica del Poder Judicial, afegida per la Llei Orgànica 1/2009, de 3 de novembre).  
Aquesta és la meua sentència, de què cal dur l'original al llibre corresponent i una testimoniança literal a les actuacions i una nota en els llibres del Jutjat, que pronuncie, mane i firme, María Monserrate Mula Igualada, jutgessa substituta del Jutjat de Primera Instància número 3 de Torrevieja.  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.   
  
Torrevieja, 24 de novembre de 2011.- La secretària judicial: Ana M.ª Lacalle Espallardó.